**PIEDĀVĀJUMS**

**Valsts ieņēmumu dienesta rīkotajai cenu aptaujai par valstij piekritīgās mantas realizāciju**

Komersants \_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_, parakstot piedāvājumu, apliecina, ka piekrīt valstij piekritīgās mantas iegādei atbilstoši šādām prasībām un finanšu piedāvājumā noteiktajām cenām:

1. **Tehniskais piedāvājums**

| **Nr. p.k.** | **Prasības** | **Komersanta piedāvātais***(komersants[[1]](#footnote-1) aizpilda katru aili)* |
| --- | --- | --- |
|  | **Cenu aptaujas priekšmets** |
|  | Valstij piekritīgas mantas – kuģa dīzeļdzinējaTBD620V12 1 (viens) gab., kuģu dīzeļdzinēju TBD620V16 3 (trīs) gab. un kuģu dzinēju rezerves daļu realizācija saskaņā ar Valsts ieņēmumu dienesta (turpmāk – VID) izvirzītajām prasībām. |
|  | **Valstij piekritīgā manta un tās apjoms** |
| *Manta* | *Vienība* | *Muitas administrēto nodokļu summa par 1 (vienu) vienību EUR* | *Valstij piekritīgās manta, kuru piekrīt iegādāties komersants[[2]](#footnote-2)* |
|  | Kuģa dīzeļdzinējsTBD620V12 | 1 gab. | 9235,54 |  |
|  | Kuģu dīzeļdzinējs TBD620V16 | 3 gab. | 9235,536 *(par 1 gab.)* | *Komersants norāda, cik gab. kuģu dīzeļdzinēju TBD620V16 piekrīt iegādāties* |
|  | Kuģu dīzeļdzinēju rezerves daļas (kastē 2,45m x 1,60m) | 1 kaste | 2475,24 |  |
|  | Kuģu dīzeļdzinēju rezerves daļas (kastē 1,20m x 1,05m) | 1 kaste | 2475,23 |  |
|  | Mantas izmēri: - Kuģu dzinēji atrodas 4 (četrās) kastēs. 1 (vienas) kastes izmērs 3,65m x 1,85m, svars ap 7 (septiņām) tonnām;- 1 (viena) kaste ar kuģu dzinēju rezerves daļām, kuras izmēri 2,45m x 1,60m;- 1 (viena) kaste ar kuģu dzinēju rezerves daļām, kuras izmērs 1,20m x 1,05m. |  |
|  | Komersants var iegādāties jebkuru Tehniskā piedāvājuma 2.1. – 2.4.apakšpunktā norādīto valstij piekritīgo mantu, kā arī visu apjomu kopā. |  |
|  | Tehniskā piedāvājuma 2.2.apakšpuntā norādīto mantu komersants var iegādāties 1 gab., 2 gab. vai 3 gab.  |  |
|  | Komersantam Finanšu piedāvājumā par Tehniskā piedāvājuma 2.1. – 2.4.apakšpunktā noteikto valstij piekritīgās mantas vienu vienību (1 gab./ 1 kaste) jāpiedāvā cena, kas nav zemāka par aprēķināto muitas administrēto nodokļu summu par 1 (vienu) vienību, kas norādīta Tehniskā piedāvājuma 2.punkta kolonnā “Muitas administrēto nodokļu summa par 1 (vienu) vienību EUR”.Komersantam, piekrītot iegādāties visu Tehniskā piedāvājuma 2.1. – 2.4.apakšpunktā noteikto valstij piekritīgo mantu, Finanšu piedāvājumā jāpiedāvā cena, kas kopā nav zemāka par aprēķināto muitas administrēto nodokļu summu, t.i., **41892,62 EUR.** |  |
|  | Priekšroka iegādāties Tehniskā piedāvājuma 2.2.apakšpunktā noteikto valstij piekritīgo mantu tiks piešķirta komersantam, kurš izteiks vēlmi iegādāties lielāku skaitu (gab.) valstij piekritīgās mantas.  |  |
|  | **Realizējamās mantas apskates vieta un kontaktpersona** |
|  | Realizējamās mantas atrašanās vieta - Rencēnu ielā 10 A, Rīgā (mantas atrašanās vieta var tikt mainīta Rīgas pilsētas teritorijas robežās). |  |
|  | Vienoties par valstij piekritīgās mantas apskates laiku iespējams iepriekš sazinoties ar VID Finanšu pārvaldes Iepirkumu un valstij piekritīgās mantas daļas vecāko iepirkumu speciālisti Dinu Alberti, e-pasts: dina.alberte@vid.gov.lv, tel. 67120202, mob.tel.28662300. |  |
|  | Komersants papildu informāciju var pieprasīt ne vēlāk kā 2 (divas) darba dienas pirms piedāvājumu iesniegšanas termiņa beigām, jautājumu nosūtot uz Tehniskā piedāvājuma 3.2.apakšpunktā norādītās kontaktpersonas e-pasta adresi. Atbilde uz jautājumu tiks publicēta VID mājaslapas sadaļā “Rīcība ar valstij piekritīgo mantu” Tehniskā piedāvājuma 1.1.apakšpunktā noteiktā priekšmeta cenu aptaujas paziņojumā. |  |
|  | **Realizācijas nosacījumi** |
|  | Komersantam ir izdota Aizsardzības ministrijas speciālā atļauja (licence) komercdarbībai ar Eiropas Savienības Kopējā militāro preču sarakstā (sadaļā ML9) minētajām precēm. | */komersants iesniedz speciālās atļaujas (licences) kopiju/* |
|  | **Būtiskie līguma nosacījumi** |
|  | Priekšapmaksa jāveic 5 (piecu) darba dienu laikā no līguma noslēgšanas dienas. Ja priekšapmaksa netiek veikta noteiktajā termiņā, VID ir tiesības izbeigt līgumu.  |  |
|  | Ja VID izbeidz līgumu Tehniskā piedāvājuma 5.1.apakšpunktā noteiktajā gadījumā, tad tiesības slēgt līgumu piekrīt nākošajam komersantam, kurš ir iesniedzis piedāvājumu ar augstāku cenu, vai gadījumā, ja cenas ir vienādas, iesniedzis piedāvājumu ātrāk.  |  |
|  | VID valstij piekritīgo mantu komersantam nodod un komersants to pieņem 10 (desmit) darba dienu laikā no Tehniskā piedāvājuma 5.1.apakšpunktā minēto nosacījumu izpildes. |  |
|  | **Norēķinu kārtība, pušu atbildība, līguma termiņš un citi noteikumi** |
|  | Saskaņā ar 1.pielikumā ietvertā valstij piekritīgās mantas realizācijas līguma projekta noteikumiem. |  |

1. **Finanšu piedāvājums**

|  |  |  |  |  |  |
| --- | --- | --- | --- | --- | --- |
| **Nr.** **p.k.** | **Cenu aptaujas priekšmets** | **Muitas administrēto nodokļu summa par 1 (vienu) vienību EUR** | **Vienība** | **Komersanta piedāvātā cena par 1 (vienu) vienību EUR (bez PVN)\*,\*\*,\*\*\*** | **Cena kopā par Kuģu dīzeļdzinēju TBD620V16 2 gab. vai 3 gab., ja attiecināms** |
|  | ***1*** | ***2*** | ***3*** | ***4*** | ***5*** |
|  | Kuģa dīzeļdzinējsTBD620V12 | 9235,54 | 1 gab. |  |  |
|  | Kuģu dīzeļdzinējs TBD620V16  | 9235,536 *(par 1 gab.)* | *Komersants norāda, cik gab. piekrīt iegādāties\*\** |  |  |
|  | Kuģu dīzeļdzinēju rezerves daļas (kastē 2,45m x 1,60m) | 2475,24 | 1 kaste |  |  |
|  | Kuģu dīzeļdzinēju rezerves daļas (kastē 1,20m x 1,05m) | 2475,23 | 1 kaste |  |  |

\* *Cena par vienu vienību (1 gab./ 1 kaste) nedrīkst būt zemāka par aprēķināto muitas administrēto nodokļu summu, kas norādīta Finanšu piedāvājuma 2. kolonnā* *“Muitas administrēto nodokļu summa par 1 (vienu) vienību EUR”.*

\*\* *Norādītajam apjomam jāsakrīt ar komersanta norādīto daudzumu Tehniskā piedāvājuma 2.2.apakšpunktā.*

*\*\*\** *Priekšroka iegādāties Finanšu piedāvājuma 2.punktā noteikto valstij piekritīgo mantu tiks piešķirta komersantam, kurš piekritīs iegādāties lielāku skaitu (gab.) valstij piekritīgās mantas.*

1. **NOSACĪJUMI PIEDĀVĀJUMA IESNIEGŠANAI**
2. Piedāvājums parakstīts ar drošu elektronisko parakstu vai parakstīts pašrocīgi un ieskenēts jāiesniedz līdz **2020.gada 17.decembrim,** nosūtot uz e-pastu FP.lietvediba@vid.gov.lv.
3. Komersants nedrīkst iesniegt vairākus piedāvājuma variantus.
4. Finanšu piedāvājumā cenām jābūt norādītām EUR (bez PVN), norādot ne vairāk kā 2 (divas) zīmes aiz komata.
5. **NOSACĪJUMI VALSTIJ PIEKRITĪGĀS MANTAS IEGĀDES TIESĪBU PIEŠĶIRŠANAI**
6. Tiesības iegādāties valstij piekritīgo mantu tiks piešķirtas komersantam, kurš piedāvās visaugstāko cenu par konkrēto mantu katrā pozīcijā, bet iegādāties Tehniskā piedāvājuma 2.2.apakšpunktā noteikto valstij piekritīgo mantu priekšroka tiks piešķirta komersantam, kurš piekritīs iegādāties lielāku skaitu (gab.) valstij piekritīgās mantas.
7. Komersantam uz piedāvājumu iesniegšanas dienu VID administrēto nodokļu (nodevu) parāds nedrīkst pārsniegt 150,00 EUR.
8. Komersantam uz piedāvājumu iesniegšanas dienu ar tiesas nolēmumu nedrīkst būt pasludināts maksātnespējas process, uzsākts tiesiskās aizsardzības process vai ārpustiesas tiesiskās aizsardzības process.
9. Ja tiks iesniegti līdzvērtīgi piedāvājumi, priekšroka būs tam komersantam, kurš pieteicies *(piedāvājumu iesniedzis)* pirmais.
10. 4.2. un 4.3.apakšpunktos noteiktās informācijas pārbaudi komisija veic uz piedāvājumu iesniegšanas dienu.
11. 4.2.apakšpunktā noteikto informāciju komisija iegūst no VID publiski pieejamās datubāzes.
12. 4.3.apakšpunktā noteikto informāciju komisija iegūst Latvijas Republikas Uzņēmumu reģistra vestajā Maksātnespējas reģistrā.
13. Ja saskaņā ar iegūto informāciju no Valsts ieņēmumu dienesta publiski pieejamās datubāzes komersantam uz piedāvājumu iesniegšanas dienu ir Valsts ieņēmumu dienesta administrēto nodokļu (nodevu) parāds, kas pārsniedz 150 EUR, komisija lūdz 3 (trīs) darba dienu laikā iesniegt izdruku no Valsts ieņēmumu dienesta elektroniskās deklarēšanas sistēmas par to, ka komersantam uz piedāvājumu iesniegšanas dienu nav Valsts ieņēmumu dienesta administrēto nodokļu (nodevu) parāds, kas pārsniedz 150,00 EUR.
14. Ja 4.8.apakšpunktā noteiktajā termiņā izdruka netiek iesniegta, komersants tiek izslēgts no dalības cenu aptaujā.
15. **Pēc cenu aptaujas izvērtēšanas Komisija sazināsies tikai ar to komersantu, kurš tiks atzīts par cenu aptaujas uzvarētāju.**
16. Valstij piekritīgās mantas iegādes tiesību piešķiršanas gadījumā, slēdzot līgumu, komersants aicināts tā parakstīšanā izmantot drošu elektronisko parakstu.

|  |  |
| --- | --- |
| **Komersanta nosaukums:**  |  |
| Reģistrācijas Nr.:  |  |
| Juridiskā un faktiskā/deklarētā adrese: |  |
| Kontaktpersona: |  |
| Tālrunis: |  |
| E-pasta adrese: |  |
| Bankas rekvizīti: |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komersanta pilnvarotās personas,

paraksta atšifrējums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums

**1.pielikums**

Valsts ieņēmumu dienesta

rīkotās cenu aptaujas par

valstij piekritīgās mantas realizāciju

uzaicinājumam

LĪGUMA PROJEKTS

**VALSTIJ PIEKRITĪGĀS MANTAS REALIZĀCIJAS LĪGUMS**

|  |  |
| --- | --- |
| Rīgā | Dokumenta datums ir tā elektroniskās parakstīšanas datums |

Valsts ieņēmumu dienests, reģistrācijas Nr. 90000069281, Talejas ielā 1, Rīgā, tā \_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar likumu “Par Valsts ieņēmumu dienestu” (turpmāk – Dienests) no vienas puses,

un

\_\_\_\_(nosaukums)\_\_\_\_\_\_\_\_\_\_\_\_ reģistrācijas Nr.\_\_\_\_\_\_\_\_\_\_\_, \_\_\_\_\_\_(adrese)\_\_\_\_\_\_\_\_, tā \_\_\_\_\_\_\_\_\_\_\_\_\_\_\_\_\_\_\_ personā (turpmāk – UZŅĒMUMS), no otras puses, kopā sauktas Puses, saskaņā ar 2013.gada 26.novembra Ministru kabineta noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (turpmāk – MK noteikumi Nr.1354) 26.punktu, noslēdz šādu līgumu (turpmāk – Līgums):

#  **1. LĪGUMA PRIEKŠMETS**

1.1. DIENESTS nodod UZŅĒMUMAM, bet UZŅĒMUMS pieņem šādus kuģa dīzeļdzinējus:\_\_\_\_\_\_\_\_\_\_\_\_\_\_\_\_\_\_\_\_\_(turpmāk arī – Manta) saskaņā ar Līguma un tā pielikuma noteikumiem. *(Līguma punkts tiks precizēts atbilstoši izvēlētā komersanta piedāvājumam)*

1.2. Mantas izmēri: \_\_\_\_\_\_\_\_\_\_\_\_\_\_\_\_\_\_*(Līguma punkts tiks precizēts atbilstoši izvēlētā komersanta piedāvājumam)*.

# **2. LĪGUMA SUMMA UN NORĒĶINU KĀRTĪBA**

2.1. Līguma kopējā summa ir **\_\_\_\_\_\_ EUR (\_\_\_\_\_\_\_ *euro* un \_\_ centi**). Mantas iegādes vērtībai netiek piemērots pievienotās vērtības nodoklis, saskaņā ar Pievienotās vērtības nodokļa likuma 3.panta astoto daļu.

2.2. UZŅĒMUMS pēc Līguma abpusējas parakstīšanas 5 (piecu) darba dienu laikā veic Līguma 2.1.apakšpunktā norādītās summas priekšapmaksu **100% (viens simts procenti**) apmērā valsts budžeta kontā:

Valsts kase, reģistrācijas Nr.90000050138,

Kods TRELLV22,

Konts Nr. LV65TREL1060001212000,

Saņēmējs BIC kods: TRELLV22

2.3. Līguma 2.1.apakšpunktā noteiktajā cenā ietilpst tikai Mantas vērtība, savukārt, izdevumus, kas var rasties UZŅĒMUMAM sakarā ar Mantas iekraušanu, izkraušanu un transportēšanu, u.c., UZŅĒMUMS apņemas nodrošināt ar saviem spēkiem, no saviem līdzekļiem.

2.4. Ja UZŅĒMUMS 5 (piecu) darba dienu laikā pēc Līguma abpusējas parakstīšanas dienas neizpilda Līguma 2.2.apakšpunktā noteiktās saistības (neveic priekšapmaksu 100% apmērā), DIENESTS ir tiesīgs vienpusēji izbeigt Līguma darbību nosūtot rakstveida paziņojumu UZŅĒMUMAM. Šāds paziņojums kļūst saistošs otrai Pusei 7. (septītajā) dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas.

2.5. DIENESTSpēc Līguma 2.2.apakšpunktā minēto nosacījumu izpildes 10 (desmit) darba dienu laikā nodod Mantu UZŅĒMUMAM ar Dienesta speciālu stingrās uzskaites dokumentu – Valstij piekritīgās mantas aprakstes un novērtējuma aktu, kas sastādīts atbilstoši MK noteikumu Nr.1354 3.pielikumam. Aktus paraksta DIENESTA pārstāvis, UZŅĒMUMA pārstāvis. Aktus izskata un apstiprina DIENESTA Finanšu pārvaldes direktors. Viens akta eksemplārs glabājas pie DIENESTA, bet otrs eksemplārs pie UZŅĒMUMA.

2.6. Ja pie mantas pārņemšanas UZŅĒMUMS atsakās no Mantas, DIENESTS, pēc UZŅĒMUMA rakstiska atteikuma, atgriež veikto samaksu UZŅĒMUMAM.

**3. PUŠU TIESĪBAS UN PIENĀKUMI**

3.1. UZŅĒMUMS, parakstot Līgumu, apliecina, ka:

3.1.1. tā rīcībā ir nepieciešamās licences, atļaujas, u.tml., kas nepieciešamas Līguma 1.1.apakšpunktā noteikto saistību pilnīgai izpildei;

3.1.2. tam ir zināma Līguma pielikumā norādītās Mantas komplektācija un tehniskais stāvoklis;

3.1.3. tā rīcība ar pārņemto Mantu atbildīs Latvijas Republikā spēkā esošo saistošo normatīvo aktu prasībām.

3.2. UZŅĒMUMAM īpašuma tiesības uz Mantu pāriet ar brīdi, kad Līgumā 2.1.apakšpunktā noteiktā summa ir saņemta Līguma 2.2.apakšpunktā norādītajā valsts budžeta kontā un UZNĒMUMS ir saņēmis Mantu.

3.3. UZŅĒMUMAM ir pienākums pārņemt mantu pilnā apmērā un tas nav tiesīgs atteikties no daļas Mantas.

3.4. Puses apņemas sniegt otrai Līguma Pusei informāciju, kas nepieciešama Līguma savlaicīgai un kvalitatīvai izpildei.

3.5. DIENESTS, parakstot Līgumu, apliecina, ka tam ir tiesības rīkoties ar Mantu. Par visu trešo personu prasībām, kas attiecībā uz Mantu radušās līdz Mantas nodošanai UZŅĒMUMAM, atbild DIENESTS.

3.6. Ja rodas tiesiski šķēršļi, kas no DIENESTA puses liedz parakstīt Līguma 2.5.apakšpunktā minēto Valstij piekritīgās mantas aprakstes un novērtējuma aktu, UZŅĒMUMS pēc DIENESTA rakstiska lūguma atgriež Mantu, savukārt DIENESTS pēc Mantas saņemšanas atmaksā UZŅĒMUMAM valsts budžeta kontā iemaksāto Mantas vērtību uz UZŅĒMUMA norādīto norēķina kontu.

**4. PUŠU ATBILDĪBA**

4.1. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.

4.2. Par Mantas nepārņemšanu Līguma 2.5.apakšpunktā noteiktajā termiņā, DIENESTS pieprasa UZŅĒMUMAM maksāt līgumsodu 0,5% (puse no viena procenta) apmērā no Līguma 2.1.apakšpunktā noteiktās Līguma kopējās summas par katru nokavēto dienu. Saskaņā ar šo punktu aprēķinātais līgumsods nedrīkst pārsniegt 10% (desmit procentus) no Līguma 2.1.apakšpunktā noteiktās Līguma kopējās summas.

4.3. Par Mantas nenodošanu Līguma 2.5.apakšpunktā noteiktajā termiņā, UZŅĒMUMS pieprasa DIENESTAM maksāt līgumsodu 0,5% (puse no viena procenta) apmērā no Līguma 2.1. apakšpunktā noteiktās Līguma kopējās summas par katru nokavēto dienu. Saskaņā ar šo punktu aprēķinātais līgumsods nedrīkst pārsniegt 10% (desmit procentus) no Līguma 2.1.apakšpunktā noteiktās Līguma kopējās summas.

4.4. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.

4.5. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.

**5. LĪGUMA KONFIDENCIALITĀTE UN FIZISKO PERSONU DATU AIZSARDZĪBA**

5.1. Puses apņemas visā Pušu sadarbības laikā, kā arī pēc Līguma izbeigšanās neizpaust trešajām personām finansiālu un cita veida informāciju, kas Pusēm kļuvusi zināma Līguma izpildes rezultātā. Šāda informācija tiek uzskatīta par konfidenciālu un nevar tikt izpausta vai padarīta publiski pieejama bez Pušu rakstiskas piekrišanas, izņemot Latvijas Republikā spēkā esošajos normatīvajos aktos noteiktos gadījumus.

5.2. Līguma 5.1.apakšpunktā noteiktā informācija netiek uzskatīta par konfidenciālu, ja tā kļuvusi publiski pieejama saskaņā ar Latvija Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos, atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

5.3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

5.4. Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. UZŅĒMUMAM ir pienākums, Iegādājoties Mantu, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.

**6. NEPĀRVARAMA VARA**

6.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

6.2.Par nepārvaramu varu netiek uzskatīti UZŅĒMUMA pārstāvju nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).

6.3.Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

6.4.Puses tiek atbrīvotas no atbildības saskaņā ar Līguma 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

6.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

# **7. LĪGUMA TERMIŅŠ**

7.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz Pušu saistību pilnīgai izpildei.

7.2. Līgums ir noslēgts vienreizēja darījuma veikšanai.

# **8. NOBEIGUMA NOTEIKUMI**

8.1. Līgums satur pilnīgu Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz Līguma priekšmetu.

8.2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušupienākums ir piemērot Līgumu atbilstoši spēkā esošajiem normatīvajiem aktiem.

8.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa numuri, e-pasta adreses, adreses u.c., tad tā nekavējoties rakstiski paziņo par to otrai Pusei. Šāds paziņojums kļūst saistošs otrai Pusei 7. (septītajā) dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minēto paziņojumu no DIENESTA puses ir tiesīgs parakstīt Finanšu pārvaldes direktors.

8.4. Par Līguma grozījumiem, izņemot Līguma 8.3.apakšpunktā paredzēto gadījumu, Puses vienojas rakstiski. Rakstiskās vienošanās pievienojamas Līgumam, un tās kļūst par Līguma neatņemamu sastāvdaļu.

8.5. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.

8.6. Strīdus, kas var rasties Līguma izpildes rezultātā, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.

8.7. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.8. Puses vienojas, ka ar Līguma izpildi saistītos jautājumus risinās, tajā skaitā parakstīs Valstij piekritīgās mantas aprakstes un novērtējuma aktu, šādas Pušu pilnvarotās personas:

8.8.1. no DIENESTA puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

8.8.2. no UZŅĒMUMA puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

8.9. DIENESTA un UZŅĒMUMA (to pilnvaroto personu, kas noteiktas Līguma 8.8.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 8.8.apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz DIENESTA elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret UZŅĒMUMU par Līgumā noteikto termiņu neievērošanu, kā arī uzdevumu neizpildi.

8.10. DIENESTA pilnvarotās personas nav pilnvarotas veikt grozījumus Līgumā un tā pielikumā.

8.11. Līgums sastādīts uz \_\_ (\_\_\_\_\_) lapām latviešu valodā elektroniska dokumenta veidā un parakstīts ar drošu elektronisko parakstu.

# **9*.* PUŠU REKVIZĪTI**

|  |  |
| --- | --- |
| DIENESTS: Valsts ieņēmumu dienests reģistrācijas Nr.90000069281 Talejas ielā 1, Rīgā, LV-1978Tālr.:67122689E-pasts: vid@vid.gov.lv  | UZŅĒMUMS:Nosaukums reģistrācijas Nr. AdreseTālr.:E-pasts: |
| Amats, vārds, uzvārds | Amats, vārds, uzvārds |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1. *Aizpilda* *komersants, ierakstot vārdu* ***„APLIECINĀM”*** *vai* ***“NODROŠINĀSIM”****, vai* ***„PIEKRĪTAM”****, vai citādi raksturojot savas spējas nodrošināt prasību ievērošanu.* [↑](#footnote-ref-1)
2. *Komersants norāda valstij piekritīgās mantas daudzumu, kuru piekrīt iegādāties, pāŗējās pozīcijās norāda – “-“.* [↑](#footnote-ref-2)